#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**152/2025.(V.22.) Kt. számú**

**határozata**

**Marczis Demeter mezőőr jogviszonyának átalakulásáról**

A Képviselő-testület a közalkalmazottak jogállásáról szóló 1992. évi XXXIII. törvény 83./A §-a értelmében az előterjesztést megtárgyalta és az alábbi határozatot hozza:

1. Jelen határozat 1. mellékletét képező tartalommal Marczis Demeter 2025. június 01. napjával áthelyezéssel az átvevő szerv köztisztviselői állományába kerül.

2. Felkéri a polgármestert, hogy a döntésről tájékoztassa Marczis Demetert.

**Határidő**: azonnal **Felelős**: Balázsi Csilla polgármester

**Balázsi Csilla Dr. Kovács János**

**polgármester jegyző**

1. sz. melléklet

**MEGÁLLAPODÁS ÁTHELYEZÉSRŐL**

Mely létrejött egyrészt a **Tiszavasvári Város Önkormányzata** (cím: 4440. Tiszavasvári, Városháza tér 4.) munkáltató képviselője, **Balázsi Csilla** polgármester, mint átadó, régi munkáltató,

másrészt a **Tiszavasvári Polgármesteri Hivatal** (cím: 4440. Tiszavasvári, Városháza tér 4.) képviselője **Dr. Kovács János jegyző**, mint átvevő közigazgatási szerv - továbbiakban: közigazgatási szerv - és harmadrészt **Marczis Demeter (közalkalmazott, leendő köztisztviselő)** (született: ………………………... anyja neve: ……………………….., lakcíme: ……………………………….) közalkalmazott között kölcsönös megállapodás útján az alábbiak szerint:

1. Megállapodást kötő felek megállapodnak abban, hogy Marczis Demeter közalkalmazott közalkalmazotti jogviszonya átadó, régi munkáltatóval az áthelyezés időpontjában megszűnik, a közalkalmazottak jogállásáról szóló 1992. évi XXXIII. tv. (Kjt.) 25. § (2) bek. b) pontja alapján áthelyezéssel. Az áthelyezés időpontja: 2025. június 1. nap.

Jelen áthelyezés a közalkalmazottak jogállásáról szóló többször módosított 1992. évi XXXIII. törvény 26. § alapján történik.

Megállapodást kötő felek megállapodnak abban, hogy 2025. június 1. naptól Tiszavasvári Polgármesteri Hivatal, mint átvevő közigazgatási szerv és Marczis Demeter között a közszolgálati tisztviselőkről szóló 2011. évi CXCIX. tv. rendelkezései szerint közszolgálati jogviszonyt hoznak létre Marczis Demeter köztisztviselő és Tiszavasvári Polgármesteri Hivatal átvevő közigazgatási szerv között, határozatlan időtartamra.

Leendő köztisztviselő új munkaköre: mezőőr

Leendő köztisztviselő munkahelye: 4440 Tiszavasvári, Városháza tér 4.

Leendő köztisztviselő illetménye: ………………… Ft

1. A közszolgálati jogviszony kinevezéssel és annak elfogadásával jön létre határozatlan időre és teljes munkaidőre.
2. A közalkalmazott 2025. évi szabadsága időarányos részét 2025. május 31. napjáig igénybe vette.
3. Átadó intézkedik áthelyezett illetményének és egyéb járandóságai folyósításának 2025. május 31. nappal történő megszüntetéséről, illetve áthelyezettet megillető ezen időpontig ki nem adott illetményének, illetve egyéb járandóságainak- Elszámoló lap szerinti-, továbbá közalkalmazotti igazolásának a kiadásáról.
4. Ezen megállapodásban rögzített kérdésekben a Kjt., Kttv., és egyéb vonatkozó jogszabályok az irányadók.

Az áthelyezéssel egyidejűleg a közalkalmazott személyi anyagát az átvevő munkáltató részére az átadó munkáltató megküldi.

Jelen háromoldalú megállapodást a felek megismerték, és mint akaratukkal mindenben megegyezőt jóváhagyólag aláírták.

Tiszavasvári, 2025. május …..

……………………………………... ……………………………………  
Tiszavasvári Város Önkormányzata Tiszavasvári Polgármesteri Hivatal

Balázsi Csilla Dr. Kovács János polgármester jegyző

…………………………… Ellenjegyzem:  
   
 közalkalmazott ……………………………

Mezeiné Meleg Anita

pénzügyi ellenjegyző